Ancaq bir şeyi demək istəyirəm. Burada problem nədən ibarətdir? Qanunvericilikdə nəzərdə tutulduğu kimi, bizdə cəmi iki imtahan verilir. Test, bir də şifahi müsahibə. Bundan əvvəl keçirdiyimiz imtahanda Vəkillər Kollegiyasına 507 nəfər ərizə vermişdi. Onların təxminən 70 faizi gənclər, 20 faizi isə qadınlar idi. Ancaq 507 nəfərdən 430-u test imtahanından keçə bilmədi. Bu nəyi göstərir? Həmin kadrların kifayət qədər hazırlıqlı olmamasını göstərir. Ancaq burada qeyd edildi ki, guya şifahi müsahibədən əksəriyyəti keçmir. Demək olar ki, 2 nəfər istisna olmaqla, biz onların hamısını qəbul etdik. Çünki cəmi 65 nəfər ikinci mərhələyə – müsahibəyə buraxılmışdı. Yəni müraciət edən hüquqşünas kadrların hazırlıq səviyyəsi də qənaətbəxş deyil. Mən bunu da qeyd etmək istəyirəm.